Author: Administrator
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  54
от заседанието на Комисия ”Съдебна администрация” на ВСС,
проведено на 19.12.2012 г.

Днес, 19.12.2012 г. /сряда/ от 09.30 часа се проведе заседание на комисия  “Съдебна администрация” на ВСС, в състав:

ПРЕДСЕДАТЕЛ: г-н Димитър Узунов

ЧЛЕНОВЕ:  г-жа Галя Георгиева
г-жа Елка Атанасова
г-жа Каролина Неделчева
г-жа Магдалена Лазарова

На заседанието присъстват експертните сътрудници на комисията:  Елеонора Савова – н-к отдел „СКС” и Ана Топалова – старши експерт юрисконсулт отдел „НДПП”.

1. ОТНОСНО: Обобщена информация от органите на съдебната власт за съдебните служители навършили 60 г. за жените и 63 г. за мъжете, и продължаващи да работят, както и за тези, на  които предстои да навършат тази възраст към 30.06.2013 г. /Изискана от КСА  с писмо от 08.11.2012 г./
Приложение:
I.   Прокуратура на Република България
		II . Апелативен район  гр. София 
		III. Софийски районен съд  
		IV.  Апелативен район  гр. Пловдив
		V. Апелативен район гр. Велико Търново 
		VI. Апелативен район гр. Варна
		VII. Апелативен район гр. Бургас

КОМИСИЯ “СЪДЕБНА АДМИНИСТРАЦИЯ”
Р Е Ш И:

1.1. Приема за сведение обобщената информация от органите на съдебната власт за съдебните служители навършили 60 г. за жените и 63 г. за мъжете, и продължаващи да работят, както и за тези, на  които предстои да навършат тази възраст към 30.06.2013 г. /Изискана от КСА  с писмо от 08.11.2012 г./

2. ОТНОСНО: Становище от председателя на Управителния съвет на Националното сдружение на съдебните служители /отложено от заседание на КСА от 12.12.2012 г./
 
КОМИСИЯ “СЪДЕБНА АДМИНИСТРАЦИЯ”
Р Е Ш И:

2.1. Приема за сведение становището от председателя на Управителния съвет на Националното сдружение на съдебните служители.
2.2. Становището от председателя на Управителния съвет на Националното сдружение на съдебните служители да се предостави на работните групи за изработване на Правилниците по чл. 342 от ЗСВ - подгрупата за изработване на проект на Правилник за администрацията на Върховния касационен съд (ВКС), подгрупата за изработване на проект на Правилник за администрацията на Върховния административен съд (ВАС), подгрупата за изработване на проект на Правилник за организацията и дейността на администрацията на прокуратурата, подгрупата за изработване на проект на Правилник за администрацията в районните, окръжните, административните, военните и апелативните съдилища (ПАРОАВАС).
2.3. Становището от председателя на Управителния съвет на Националното сдружение на съдебните служители да се вземе в предвид при следваща промяна на Класификатора на длъжностите в администрацията на основание чл. 341 от ЗСВ. 

3. ОТНОСНО: Обяснения от председателя на Районен съд 
гр. Ардино – Сунай Осман, в отговор на решение на КСА по протокол № 49/21.11.2012 г.

КОМИСИЯ “СЪДЕБНА АДМИНИСТРАЦИЯ”
Р Е Ш И:

3.1. Приема за сведение обяснението от председателя на Районен съд гр. Ардино – Сунай Осман, в отговор на решение на КСА по протокол № 49/21.11.2012 г.
3.2. Да се уведоми жалбоподателката Даниела Йосифова Бисерова.

4. ОТНОСНО: Уведомление от председателя на Административен съд гр.  Хасково по повод спирането на обявените конкурси.

КОМИСИЯ “СЪДЕБНА АДМИНИСТРАЦИЯ”
Р Е Ш И:

4.1. Приема за сведение уведомление от председателя на Административен съд гр.  Хасково по повод спирането на обявените конкурси.

5. ОТНОСНО: Доклад от Славка Каменова – главен секретар на ВСС относно предложение за отличие за съществен принос за подобряване работата на съдилищата в Република България.

Комисия “Съдебна администрация” предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

5.1. ВРЪЧВА почетен плакет на г-жа Велислава Делчева, председател на Управителния съвет на сдружение програма за развитие на съдебната сиситема” за постигноти високи резултати и съществен принос в подобряване работата на съдилищата –модели и съдилищата-партньори.

6. ОТНОСНО: Информация  получена по ел. поща относно длъжността „съдебен администратор”.      

КОМИСИЯ “СЪДЕБНА АДМИНИСТРАЦИЯ”
Р Е Ш И:

6.1. Приема за сведение информацията  получена по ел. поща относно длъжността „съдебен администратор”.     

РАЗНИ: 

7. ОТНОСНО: Предложение  от г-жа Магдалена Лазарова за изискване на информация във връзка с анализа на щатната численост на съдебните служители и натовареността  в прокуратурите .

КОМИСИЯ “СЪДЕБНА АДМИНИСТРАЦИЯ”
Р Е Ш И:

7.1. Възлага на експертите към комисията да изискат  информация за  броя на съдебните служители заемащи  длъжността „прокурорски помощник”  в отделните  прокуратури. 

8. ОТНОСНО:  Определяне дата за следващото заседание. 

КОМИСИЯ “СЪДЕБНА АДМИНИСТРАЦИЯ”
Р Е Ш И:

8.1. Насрочва следващо заседание на комисията за 9.01.2013 г. от 09.30 часа.

ПРЕДСЕДАТЕЛ 
НА КОМИСИЯТА:/п/
						     	   ДИМИТЪР УЗУНОВ